b'\n_START_ARTICLE_\nAjant\n_START_PARAGRAPH_\nAjant (starogr\xc5\xa1ko: \xce\x91\xe1\xbc\xb4\xce\xb1\xcf\x82, \xce\x91\xe1\xbc\xb4\xce\xb1\xce\xbd\xcf\x84\xce\xbf\xcf\x82 Aiantos) je bil starogr\xc5\xa1ki mitolo\xc5\xa1ki junak, ki se je boril v Trojanski vojni. Bil je Telamonov sin, kralja Salamine in Periboje ter Tevkerjev polbrat.  Da bi ga razlikovali od drugega Ajanta (Ajant Mali, sin Oileja), je imel vzdevek Telamonski Ajant in Ajant Veliki. Bil je vnuk kralja otoka Ajgine, Ajaka in tako v sorodstvu z Ahilom._NEWLINE_V etru\xc5\xa1\xc4\x8danski mitologiji je znan kot Aivas Tlamunus.\n_START_SECTION_\nIzgled in spretnosti\n_START_PARAGRAPH_\nV Homerjevi Ilijadi je opisan kot zelo postaven, visok, najmo\xc4\x8dnej\xc5\xa1i od vseh Ahajcev (Grkov). Uril se je pri Kentavru Hironu. Opisuje ga kot mo\xc4\x8dnega in neustra\xc5\xa1nega bojevnika, ki je imel visoko voja\xc5\xa1ko inteligenco. Pri Hironu je bil isto\xc4\x8dasno tudi Ahil._NEWLINE_Poveljeval je svoji vojski in \xc5\xa1el vedno pred njo s svojim ogromnim \xc5\xa1\xc4\x8ditom, narejenim iz sedem kravjih ko\xc5\xbe prekritih z bronom. Ajant ni bil nobenkrat ranjen v desetih letih vojne in za razliko od ostalih gr\xc5\xa1kih in trojanskih junakov tekom bitke ni imel pomo\xc4\x8di olimpskih bogov, ampak se je zana\xc5\xa1al na svojo spretnost.\n_START_SECTION_\nTrojanska vojna\n_START_PARAGRAPH_\nV Iliadi je Ajant opazen zaradi svoje mo\xc4\x8di in poguma, \xc5\xa1e posebej v dveh spopadih s Hektorjem. V Homerjevi 7 knjigi je bil Ajant z \xc5\xberebom izbran za sre\xc4\x8danje s Hektorjem v dvoboju, ki je trajal cel dan. Ajant je bolje za\xc4\x8del in Hektorja ranil s kopjem v nogo. Kasneje ga je podrl z velikim kamnom, a so sodniki dvoboj prekinili kot neodlo\xc4\x8den po Zevsovi volji, \xc4\x8deprav je bil Ajant bolj\xc5\xa1i. Ob koncu dvoboja sta si izmenjala darove, Ajant je dal Hektorju svoj vijoli\xc4\x8dni pas, Hektor pa Ajantu me\xc4\x8d._NEWLINE_Drugi spopad med Ajantom in Hektorjem se je za\xc4\x8del, ko je slednji z vojsko vsko\xc4\x8dil med gr\xc5\xa1ke ladje in jih posku\xc5\xa1al za\xc5\xbegati. V knjigi 14 Ajant vr\xc5\xbee velikansko skalo na Hektorja, ki ga skoraj ubije. Hektor se umakne, a mu Apolon vrne mo\xc4\x8d ter ponovno za\xc4\x8dne napad na gr\xc5\xa1ke ladje. Ilijada nato govori, da je Ajant skakal z ladje na ladjo in sam lastno ro\xc4\x8dno odbijal Trojance in tako re\xc5\xa1il ladje. Hektor uspe razoro\xc5\xbeiti Ajanta, ta se umakne ko uvidi da Zevs o\xc4\x8ditno favorizira trojanskega princa. Trojanci so uspeli po\xc5\xbegati gr\xc5\xa1ke ladje. V borbi Ajant ubije frigijskega kraljevi\xc4\x8da Porkisa in tudi mnoge ostale Trojance._NEWLINE_Ajant se je pogosto boril skupaj s svojim bratom Teucerjem, znanem po svoji spretnosti z lokom. Ajant bi ga \xc5\xa1\xc4\x8ditil s svojim \xc4\x8dudovitim \xc5\xa1\xc4\x8ditom, ko je Teucer pobijal sovra\xc5\xbenike._NEWLINE_Ahil je bil med temi boji odsoten zaradi svojega spora z Agamemnonom. V knjigi 9, Agamemnon in drugi mikenski vodje po\xc5\xa1ljejo Ajanta, Odiseja in Feniksa v \xc5\xa1otor k Ahilu da ga posku\xc5\xa1ajo prepri\xc4\x8dati naj se vrne v boj. \xc4\x8ceprav Ajant govori resno in je dobro sprejet, mu ne uspe prepri\xc4\x8dati Ahila._NEWLINE_Ko je bil ubit Patroklos, Hektor posku\xc5\xa1a ukrasti njegovo telo. Ajant, ki mu pomaga Menelaj, uspe v boju proti Trojancem in vrne telo nazaj v svoj tabor. Trojanci so \xc5\xbee odstranili iz Patrokla Ahilovo oro\xc5\xbeje. Ahil se v boj vra\xc4\x8dal besen in ubije Hektorja, Troja nato hitro pade zahvaljujo\xc4\x8d Odisejevi iznajdljivosti in malo pomo\xc4\x8di bogov. Ajant je v tej no\xc4\x8di uspel ubiti 28 trojanskih junakov.\n_START_SECTION_\nSmrt\n_START_PARAGRAPH_\nTako kot ve\xc4\x8dina drugih gr\xc5\xa1kih voditeljev, je Ajant \xc5\xbeiv in dobro, dokler se Iliada ne kon\xc4\x8da. Ko umre Ahil, ki ga je ubil Paris (s pomo\xc4\x8djo Apolona), sta Ajant in Odisej junaka, ki se borita proti Trojancem, da bi dobila telo in ga pokopala skupaj s Patroklosom. Ajant, s svojim velikim \xc5\xa1\xc4\x8ditom in sulico uspe dobiti telo in ga nese na ladjo, medtem ko se Odisej bori s Trojanci. Po pokopu vsak od njiju zahteva \xc4\x8darobni Ahilov oklep kot priznanje za svoja herojska prizadevanja. Po nekaj dneh tekmovanja, sta Odisej in Ajant \xc5\xa1e vedno neodlo\xc4\x8dena glede lastni\xc5\xa1tva bo\xc5\xbeanskega oklepa, ki ga je skoval Hefajst na Olimpu. Zato se organizira tekmovanje za dolo\xc4\x8ditev, kdo zaslu\xc5\xbei oklep. Ajant trdi da zaslu\xc5\xbei oklep zaradi svoje mo\xc4\x8di in bojev, ki jih je opravil za Grke, vklju\xc4\x8dno ohranitev ladij pred Hektorjem. Vendar se Odisej izka\xc5\xbee bolj zgovoren in mu svet da oklep s pomo\xc4\x8djo Atene. Ajant je besen, ponori in naredi samomor.  Belvederski torzo, marmorni kip zdaj v Vatikanskih muzejih, naj bi prikazoval Ajanta\xc2\xa0\xc2\xbbin dejanje razmi\xc5\xa1ljanja o samomoru\xc2\xab. _NEWLINE_V Sofoklejevi igri Ajant je govor o Ajantovi smrti, ko oklep dodelijo Odiseju, saj se Ajant po\xc4\x8duti tako u\xc5\xbealjen, da \xc5\xbeeli ubiti Agamemnona in Menelaja. Atena intervenira in omra\xc4\x8di njegov um, da gre nad \xc4\x8dredo ovac in jih pokon\xc4\x8da, ker si predstavlja, da so ahajski voditelji, vklju\xc4\x8dno z Odisejem in Agamemnonom. Ko pride k sebi, okrvavljen, se zaveda, da to, kar je naredil ni \xc4\x8dastno in se odlo\xc4\x8di, da se raje ubije kot pa \xc5\xbeivi v sramoti. To naredi z istim me\xc4\x8dem, ki mu ga je dal Hektor, ko sta si izmenjala darila. Iz njegove krvi zraste rde\xc4\x8da ro\xc5\xbea. Njegov pepel so polo\xc5\xbeili v zlato \xc5\xbearo na pomolu Rojtejona na vhodu v Helespont._NEWLINE_Homer je nekoliko nejasen glede natan\xc4\x8dnega na\xc4\x8dina Ajantove smrti, vendar jo pripisuje izgubi v sporu za Ahilov oklep; ko Odisej obi\xc5\xa1\xc4\x8de Had, prosil Ajantovo du\xc5\xa1o, da bi z njim govoril, a ga Ajant, ki je \xc5\xa1e vedno \xc5\xbealosten, zavrne in se tiho spusti nazaj v Ereb.\n_START_SECTION_\nKult\n_START_PARAGRAPH_\nAjant je na Salamini spo\xc5\xa1tovan kot glavni heroj, zgradili so mu tempelj in postavili kultni kip, posve\xc4\x8den mu je bil tudi praznik Ajantej (\xce\x91\xe1\xbc\xb0\xce\xb1\xce\xbd\xcf\x84\xce\xb5\xe1\xbf\x96\xce\xb1), v \xc4\x8dasu katerega so prirejali tekmovanja. Spo\xc5\xa1tovan je bil tudi v Atenah, po njem se je imenovala tudi ena ati\xc4\x8dna dema (Aeantis). Nedale\xc4\x8d od mesta Rojteja (\xe1\xbf\xac\xce\xbf\xce\xaf\xcf\x84\xce\xb5\xce\xb9\xce\xbf\xce\xbd), na istoimenskem rtu, je bilo Ajantovo sveti\xc5\xa1\xc4\x8de z lepim kipom, ki ga je Mark Antonij poslal v Egipt, a ga je potem Avgust vrnil na svoje izvirno mesto.\n_START_SECTION_\nUmetnost in knji\xc5\xbeevnost\n_START_PARAGRAPH_\nAjant je pogosto prikazan v likovni umetnosti. V arhai\xc4\x8dnem obdobju so bile priljubljene scene borbe iz Ilijade, na znani Egzekijini amfori je prikazan kako kocka s Ahilom. Ajantov boj s Hektorjem je prikazan na Kipselovem sarkofagu.  Njegov kip je bil v okviru kiparske skupine v Olimpiji, ki jo je izdelal Likij, Mironov sin. Kasneje, pod vplivom gr\xc5\xa1kih tragedov, je najve\xc4\x8dkrat predstavljen kako se prereka z Odisejem okrog Ahilovega oro\xc5\xbeja, pa tudi v kontekstu svoje smrti._NEWLINE_V gr\xc5\xa1ki knji\xc5\xbeevnosti je zgodbo o Ajantu obdelal Ajshil v izgubljeni trilogiji, katere prvi del je tragedija Spor okoli oro\xc5\xbeja, drugi Tra\xc4\x8danke in tretji Salaminci. Ajant je glavni junak Sofoklejeve tragedije Ajant, s katero se morda za\xc4\x8dne trilogija, v kateri je bila drugi del tragedija Teukro, in tretji Eurisk. Drugi tragedi, ki so obdelali zgodbo o Ajantu so Astidamant mlaj\xc5\xa1i, Teodekt in Karkin, v rimski knji\xc5\xbeevnosti so njem pisali Livij Andronik v drami Ajax mastigophoros, Kvint Enij, Marcus Pacuvius v drami Armorum iudicium, Lucij Akcij v Eurisku in Avgust, ki je, nezadovoljen s tem kar je napisal, uni\xc4\x8dil rokopis svojega Ajanta.\n_START_SECTION_\nDrugo\n_START_PARAGRAPH_\nObstaja legenda, da je Ajant ustanovil mesto Ajaccio na mediteranskem otoku Korzika (zdaj del Francije) in mu dal ime.'